**Bestyrelsesmøde i Andelsforeningen Fuglsangsparken**

**onsdag den 11. juni 2014 kl. 19.30 hos Dorthe**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Status på økonomi**

Økonomien kører efter budgettet. Der er investeret ca. 20.000 i en ny plæneklipper. Der er desuden brugt ca. 35.000 kr. til nye varmepumper, som vil give store besparelser i strøm.

Udgiften til plæneklipperen tages fra driftskontoen, mens udgiften til varmepumperne tages fra vedligeholdelseskontoen

1. **Opsamling på generalforsamlingen**

Andelsforeningens vedtægter skal tilrettes, da ”fraflytningsregulativet”, som blev vedtaget på generalforsamlingen, skal tilføjes under § 9 ”Vedligeholdelse”

1. **Status på projekter**

Plæneklipper er indkøbt.

Udskiftning af cirkulationspumper blev foretaget den 3. juni. Udskiftningen gik meget hurtigt og smertefrit.

Tyverisikringen af haveskuret er foretaget. Der er sat ekstra beslag på, så tyveri besværliggøres. Sikringen betyder desuden, at forsikringen nu dækker. Der betales 2500 pr. år, dækningen er på 75.000 kr.

1. **Planlægning af arbejdsdagen lørdag den 21. juni**

De forskellige opgaver blev skitseret. Den vigtigste opgave er at fjerne ukrudt på det fælles fliseareal, da ukrudtet flere steder har fået lidt for godt fat.

Ukrudt i græsareal prioriteres ikke så højt, der er meget af det, men vi vil forsøge at fjerne det meste ved at gøre vækstbetingelserne for græsset bedre med mere gødning og kalk.

Kjeld sørger for øl, vand, rundstykker, smør, marmelade og evt. ost.

Claus sørger for at lave seddel, der udleveres både pr. mail og i postkasser.

Ivan sørger for at finde mødested – besked til Claus, så det kan komme med på seddel.

1. **Eventuelt**

Dorthe indkøber gave

**Næste møde bliver onsdag den 13. august kl. 19.30 hos Claus**